**Brīvzemnieku pagasta pārvaldes svētku noformējuma konkursa**

**“Mana sēta svētku rotā”**

**NOLIKUMS**

**1. Konkursa nolikums nosaka** kārtību, kādā tiek rīkots svētku noformējuma konkurss “Mana sēta svētku rotā” 2021.gadā un apbalvoti konkursa laureāti.

**2. Konkursa mērķis:**

2.1. Veicināt iedzīvotāju iesaistīšanos Ziemassvētku noskaņas radīšanā Brīvzemnieku pagastā;

2.2. Veidot estētiskās vērtības cilvēkos;

2.3. Ieinteresēt un motivēt ēku un citu objektu īpašniekus radīt svētku noskaņu.

**3. Konkursa dalībnieki:** Konkursā var piedalīties personas, kuru īpašums atrodas Brīvzemnieku pagasta teritorijā: privātmājas, lauku viensētas, daudzdzīvokļu mājas, uzņēmumi.

**4. Konkursa norises kārtība:**

4.1. Noformēto objektu dalībai konkursā var pieteikt **līdz 2021. gada 27. decembrim** vērtējamā objekta īpašnieks vai daudzdzīvokļu mājas vecākais, aizpildot pieteikuma veidlapu (pielikums nr. 1) un to nodot Brīvzemnieku pagasta pārvaldē vai sūtīt uz e-pasta adresi – Puikules.tn@aloja.lv vai ozolmuiza@aloja.lv

4.2. Nominācija “Skatītāju simpātija” tiek noteikta iedzīvotāju balsojumā, kurš notiks no 2022. gada 2.janvāra līdz 2022. gada 15.janvārim Brīvzemnieku pagasta *facebook* profilā.

**5. Vērtēšanas kritēriji:**

5.1. Noformējuma atbilstība Ziemassvētku un Jaunā gada tematikai un noskaņai;

5.2. Noformējuma idejas kompozīcija un oriģinalitāte;

5.3. Pašdarināto rotājumu pielietošana Ziemassvētku noformējumu veidošanā.

**6. Vērtēšanas kārtība:**

6.1. Pieteikto objektu vērtēšana notiks klātienē, laika posmā no 2021. gada 29. līdz 30. decembrim;

6.2. Visi objekti tiek izvērtēti vienkopus, kā labākais svētku noformējums, neizdalot atsevišķi labāko skatlogu, ēkas fasādi, labāko iekārtojumu utml.;

6.3. Objekti tiks vērtēti pēc punktu skalas no 0 līdz 10. Par labāko atzīstams objekts, kura noformējums ir saņēmis vislielāko punktu skaitu;

6.4. “Čaklo rūķu” žūrijas komisija tiek noteikta ar pagasta pārvaldes rīkojumu 3 locekļu sastāvā un izvērtē objektu atbilstoši saskaņā ar vērtēšanas kritērijiem;

6.5. Konkursa rezultāti tiks publicēti Brīvzemnieku pagasta *facebook profilā* 2022. gada janvārī. Datums tiks precizēts.

**7. Apbalvošana:**

7.1. Konkursa norise tiek finansēta no Brīvzemnieku pagasta Puikules tautas nams budžeta līdzekļiem.

7.2. Visi konkursa “Mana sēta svētku rotā” dalībnieki saņems Brīvzemnieku pagasta pārvaldes pateicības rakstus un veicināšanas balvas, bet pirmo vietu ieguvējiem katrā kategorijā (privātmājas, lauku viensētas, daudzdzīvokļu mājas, uzņēmumi) tiks piešķirtas balvas.

**8. Konkursa dalībnieku personas datu apstrāde:**

8.1. Konkursa dalībnieku dati tiek apstrādāti saskaņā ar Vispārējās datu aizsardzības regulas un Latvijas Republikas normatīvo aktu, kas regulē fizisko personu datu apstrādi un aizsardzību, prasībām.

8.2. Konkursa ietvaros tiek apstrādāti šādi konkursa dalībnieku dati:

8.2.1. Konkursa pieteikuma veidlapā norādītie personas dati;

8.2.2. Konkursa laikā “Čaklo rūķu” žūrijas komisijas locekļu uzņemtās objektu fotogrāfijas vai video, kuri tiks ievietoti Brīvzemnieku pagasta *facebook* profilā, iedzīvotāju simpātijas noteikšanai. Balsot varēs nospiežot “Patīk” pie konkrētās bildes.

8.3. Konkursa pieteikumā norādītie konkursa dalībnieku personas dati nepieciešami konkursa uzvarētāju noteikšanai.

8.4. Fotogrāfiju un video izvietošanas publicitātes materiālos nepieciešama, lai noteiktu iedzīvotāju “Skatītāju simpātijas” uzvarētāju.

8.5. Konkursa dalībniekam ir tiesības iebilst pret viņa personas datu apstrādi. Ja konkursa dalībnieks izsaka iebildumus pret fotogrāfiju vai video, kurā viņš redzams, izvietošanu publicitātes materiālos, konkursa rīkotājs neizmanto vai izņem, no publicitātes materiāliem fotogrāfiju ar konkrēto konkursa dalībnieku, kurš tādējādi nepretendē uz iedzīvotāju simpātiju balvu.

**9. Noslēguma jautājums.** Jautājumi, kuri saistīti ar šo konkursu, precizējami sazinoties ar

\*Puikules tautas nama vadītāju Ziedīti Jirgensoni (tālr. 26065446, e-pasta adrese – Puikules.tn@aloja.lv*)* vai

\*Klientu apkalpošanas speciālisti Vizmu Stumpi (tālr. , e-pasta adrese – ozolmuiza@aloja.lv)

Stiprināsim rotāšanas un svētku izjūtas radīšanas tradīciju mūsu pagastā!

Brīvzemnieku pagasta pārvaldes vadītāja Dace Tauriņa.